Document ID: 32008R0315

32008R0315
L 094/3
SLUŽBENI LIST EUROPSKE UNIJE
04.04.2008.
UREDBA KOMISIJE (EZ) br. 315/2008
od 4. travnja 2008.
o izmjeni Priloga X. Uredbi (EZ) br. 999/2001 Europskog parlamenta i Vijeća u vezi s popisima brzih testova
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu (EZ) br. 999/2001 Europskog parlamenta i Vijeća od 22. svibnja 2001. o utvrđivanju pravila za sprečavanje pojave, kontrolu i iskorjenjivanje određenih transmisivnih spongiformnih encefalopatija (1), a posebno njezin članak 23., prvi stavak,
budući da:
(1)
U Uredbi (EZ) br. 999/2001 utvrđena su pravila za sprečavanje pojave, kontrolu i iskorjenjivanje transmisivnih spongiformnih encefalopatija (TSE) u životinja. Ona se primjenjuje na proizvodnju i stavljanje na tržište živih životinja i proizvoda životinjskoga podrijetla, a u nekim posebnim slučajevima i na njihov izvoz.
(2)
U točki 4. poglavlju C Priloga X. Uredbi (EZ) br. 999/2001 sastavljen je popis brzih testova odobrenih za praćenje transmisivnih spongiformnih encefalopatija (TSE) u goveda, ovaca i koza.
(3)
Jedan laboratorij je 30. kolovoza 2007. obavijestio Komisiju da će obustaviti prodaju odobrenog brzog testa za praćenje goveđe spongiformne encefalopatije (GSE). Stoga je primjereno izbrisati taj test (Institut Pourquier Speed’it BSE) s popisa brzih testova za praćenje GSE u goveda, u poglavlju C Priloga X. Uredbi (EZ) 999/2001.
(4)
Stoga je potrebno shodno tome izmijeniti Uredbu (EZ) br. 999/2001.
(5)
Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
U poglavlju C Priloga X. Uredbi (EZ) br. 999/2001 točka 4. zamjenjuje se sljedećim tekstom u Prilogu ovoj Uredbi.
Članak 2.
Ova Uredba stupa na snagu trećega dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 4. travnja 2008.

Labels: 0
16
6